| *Thymallus thymallus* |
| --- |
| ***Thymallus thymallus*** |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Infrafilo: | Gnathostomata |
| Superclase: | Osteichthyes |
| Clase: | Actinopterygii |
| Subclase: | Neopterygii |
| Infraclase: | Teleostei |
| Superorde: | Protacanthopterygii |
| Orde: | Salmoniformes |
| Familia: | Salmonidae |
| Subfamilia: | Thymallinae |
| Xénero: | *Thymallus* |
| Especie: | ***T. thymallus*** |

 |
| Nome binomial |
| ***Thymallus thymallus***(Linnaeus, 1758) |
| Sinonimia |
| *Véxase o texto* |

Nadando sobre un fondo de pedras e gravas
Espécime xuvenil
Na man dun pescador
No escudo da cidade de Aš (Chequia)
***Thymallus thymallus*** é unha especie de peixe osteíctio da familia dos salmónidos, subfamilia dos timalinos e do seu único xénero, *Thymallus*, do que é a súa especie tipo.

Propia de Europa, onde está moi estendida, agás no sur deste continente, a súa área de dispersión chega até o occidente de Siberia.

Figura no Apéndice III da Convención de Berna.

Taxonomía
---------

### Descrición

A especie foi descrita en 1758 por Linneo na 10ª edición do seu *Systema Naturae* baixo o nome de *Salmo thymallus*.

### Etimoloxía

Ver timalinos. 

### Sinónimos

Ademais de polo seu nome actualmente válido, a especie coñeceuse tamén polos sinónimos:

* *Salmo punctatus* Gronow, 1854
* *Salmo striatus* Reisinger, 1830
* *Salmo thymallus* Linnaeus, 1758 (protónimo)
* *Salmo thymus* Bonnaterre, 1788
* *Thymallus decorus* Koch, 1840
* *Thymallus eliani* Valenciennes, 1848
* *Thymallus gymnogaster* Valenciennes, 1848
* *Thymallus gymnothorax* Valenciennes, 1848
* *Thymallus thymallus kamensis* Lukash, 1929
* *Thymallus thymallus lacustris* Balon, 1962
* *Thymallus umbrosa* Gistel, 1848
* *Thymallus vexillifer* Fitzinger, 1832
* *Thymallus vexillifer* Perty, 1832
* *Thymallus vulgaris* Nilsson, 1832

Características
---------------

A súa lonxitude máxima normal é duns 30 cm, aínda que se describiu un exemplar que alcanzou os 60 cm. Na alta e ampla aleta dorsal que o caracteriza ten de 5 a 8 espiñas, mentres que na aleta anal ten de 3 a 4 espiñas,​ sendo esta a principal característica que o diferencia do tímalo ártico (*Thymallus arcticus*).

Hábitat e distribución
----------------------

### Hábitat

*Thymallus thymallus*, coñecido vulgarmente na bibliografía internacional como *tímalo común*, ou *europeo*, é un peixe non migratorio, bentopeláxico de augas doces e salobres cun pH entre 7,0 e 7,5, que vive en augas a profundidades de até uns 15 m, e que encontra as condicións de vida ideais nas correntes rápidas dos ríos, en fondos cubertos de area e grava e entre a sucesión de sectores de augas tranquilas e turbulentas; tamén pode encontrarse en lagos e, excepcionalmente, en augas salobres do mar Báltico.

### Distribución

*Thymallus thymallus* habita nas concas dos mares atlánticos Báltico, Branco, do Norte, Caspio e Negro, até a dos ríos Loira e o Ródano; en Rusia, chega até a conca do río Obi, no mar de Barents.

Foi introducido na maior parte do sur e centro de Finlandia e nas concas dos ríos Po (Italia) e do Islonzo ou Soča (Italia e Eslovenia).

Bioloxía
--------

Remonta os ríos de alta montaña até zonas con leitos de area grosa o pedras para desovar, con augas ben oxixenadas,4​ frías e con corrente rápida. En Escandinavia adoita vivir en lagos de augas claras e algunhas poboacións son semianádromas, descendendo os adultos até o mar Báltico, aínda que isto é unha rareza e o normal é que sexa un peixe de auga dulce non migrador,​ que busca as augas de máis de 15 m de profundidade.

É unha especie gregaria que vive en cardumes,​ non migratoria, alimentándose fundamentalmente de insectos, ninfas, pequenos vermes e crustáceos. Na idade adulta adoita converterse nun animal omnívoro, de forma que, ademais de invertebrados tamén consome materia orgánica vexetal.

É presa de grandes peixes, incluído o *Huso huso*.

É unha especie moi sensíbel á polución, polo que a súa poboación diminúe en ríos contaminados.

Importancia para o home
-----------------------

Desde a antigüidade esta especie foi unha importante fonte de alimento nalgunhas comunidades rurais de Europa, polo que aparece en numerosos escudos ou bandeiras de cidades europeas; a súa pesca é polo tanto comercial, e tamén a súa acuicultura, sendo o seu prezo alto no mercado.

A pesca deportiva tamén busca moito esta especie, puidéndose pescar tanto con carnada natural de larvas de insectos como pescado con mosca.

Ameazas
-------

Non se coñecen ameazas importantes e xeneralizadas, pero a nivel rexional sofre a contaminación dos ríos, a construción de encoros e a regulación dos ríos. Na súa área de distribución sur é cada vez máis vulnerábel ao cambio climático. Localmente é susceptíbel a grandes poboacións de aves depredadoras.

Estado de conservación
----------------------

A Unión Internacional para a Conservación da Natureza e dos Recursos Naturais, tendo en conta que é unha especie moi estendida e que non se coñecen grandes ameazas xeneralizadas, cualifica o seu status como *LC* (pouco preocupante).

Notas
-----

1. 1 2 3 4 5  Freyhof, J. (2011): *Thymallus thymallus* na *Lista vermella* da UICN. Versión 2021-3. Consultada o 10 de marzo de 2022.
2. 1 2 3  *Thymallus thymallus* (Linnaeus, 1758) no WoRMS. Consultado o 10 de marzo de 2022.
3. 1 2 3  *Thymallus thymallus* (Linnaeus, 1758) no GBIF. Consultado o 10 de marzo de 2022.
4. 1 2 3  *Thymallus thymallus* Arquivado 16 de xullo de 2017 en Wayback Machine. en FishBase.
5. 1 2  Muus, Bent J. *et al*. (1970).
6. 1 2 3 4  Kottelat, M. (1997)
7. 1 2 3  Billard, R. (1997): *Les poissons d'eau douce des rivières de France. Identification, inventaire et répartition des 83 espèces*. Lausanne: Delachaux & Niestlé. ISBN 978-2-6030-1046-4.
8. ↑  Spillman, C.-J. (1961): *Faune de France: Poissons d'eau douce*. París: Fédération Française des Sociétés Naturelles, Tome 65. ISBN 3-6189-4534-5.
9. ↑  Vostradovský, Jiří (1973): *Freshwater fishes*. Londres: The Hamlyn Publishing Group Limited. ISBN 978-0-6003-3476-7.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Thymallus thymallus*** |

|  |  |
| --- | --- |
|  | Wikispecies posúe unha páxina sobre:  ***Thymallus thymallus*** |

### Bibliografía

* Knizhin, I. B. Weiss, S. J. & Susnik, S. (2006): "Graylings of Baikal Lake basin (*Thymallus*, Thymallidae): diversity of forms and their taxonomic status". *Voprosy Ikhtiologii* **46**: 442-459.
* Kottelat, M. (1997): "European freshwater fishes". *Biologia* **52, Suppl. 5**: 1-271.
* Kottelat, M. & Freyhof, J. (2007): *Handbook of European Freshwater Fishes*. Cornol, Xura, Suíza: Publications Kottelat. ISBN 978-2-8399-0298-4.
* Muus, Bent J.; Jørgen G. Nielsen; Preben Dahlstrøm e Bente O. Nyström (1998): *Peces de mar del Atlántico y del Mediterráneo*. Barcelona: Ediciones Omega. ISBN 84-282-1161-2.
* Nelson, Joseph S. (2006): *Fishes of the World*, 4ª edición. Nova York: John Wiley and Sons. ISBN 978-0-4712-5031-9.

### Outros artigos

* Salmónidos
* Timalinos
* *Thymallus*

### Ligazóns externas

* Grayling na *Encyclopædia Britannica*, 1911, Vol. 12.

|  |  |
| --- | --- |
| Control de autoridades | 
* Wd: Q627960
* BNCF: 3409
* BNF: 137496322
* GEC: 0146311
* GND: 4389794-0
* LCCN: sh85049586
* NKC: ph600503

 |

|  |  |
| --- | --- |
| Identificadores taxonómicos | 
* ADW: Thymallus\_thymallus
* BioLib: 15827
* Dyntaxa: 100139
* EOL: 204590
* EPPO: TYMLTH
* FE: 304781
* FE-New: ID
* FishBase: 4605
* GBIF: 5203999
* iNaturalist: 114127
* IRMNG: 11040841
* ITIS: 162022
* IUCN: 21875
* NBN: NHMSYS0000544768
* NCBI: 36185
* Soortenregister: 138479
* TAXREF: 67759
* WoRMS: 154375

 |

|  |  |
| --- | --- |
| Identificadores | 
* UMLS: C1006112

 |